En a guerra ruso-otomana de 1877-1878 os exercitos rusos, mandatos por chenerals armenios s'apoderoron de Kars. En 1878 por o tractato de Berlín o imperio Otomán habió de ceder a Rusia Kars, Ardahán y Batum, territorios que teneban un tercio de población armenia. O tractato estipulaba a més as reformas que s'haberban de fer en as provincias habitatas por armenios, principalment pa "garantir lur seguridat debant d'os circasians y kurdos". Estas disposicions no fuoron aplicatas, y os otomans consideroron a qüestión armenia como una amenaza pa la muga oriental d'o imperio. En febrero de 1914 Rusia consiguió que as provincias en as que os otomans heban de lebar a cabo as reformas fuesen reagrupatas en dos rechions administrativas (Erzurum y Van), baixo control d'inspectors europeus.